Stano Marček

Stano Marček, oficiálne Stanislav Marček (* 5. január 1953, Slovensko) je slovenský esperantista, učiteľ, vydavateľ, člen Akadémie esperanta a laureát Ceny Deguĉi.

 Profesijný život 
Marček študoval prístrojové a automatizačné technológie. Po štúdiu pracoval v produkcii papiera, tapiet a celulózy a viedol odbor elektroniky.Stano Marček v Panteono na Edukado.net

V 80-tych a 90-tych rokoch 20. storočia pracoval ako manažér úspešnej Československej rockovej  hudobnej skupiny Team. Okrem iného zabezpečil vydanie ich prvého albumu aj v esperantskej verzii – Ora Team, prípadne aj pod názvom Team en Esperanto.

 Činnosť v esperantskom hnutí 
náhľad|Marček (4. zľava) na zasadnutí organizačného výboru Svetového kongresu esperanta 2016, kde bol na začiatku zodpovedný za prednáškový a umelecký program
Marček sa začal učiť esperanto ako 12-ročný na základnej škole. Ako mládežník bol činný v slovenskom mládežníkom esperantskom hnutí a viedol kurzy esperanta. Založil, viedol a prihlásil do TEJO organizáciu Junaj Esperantistoj en Slovakio (JES), ktorá neskôr zanikla, ale v roku 2003 bola založená organizácia s rovnakou témou, Slovenská esperantská mládež.

Od 2010 je predsedom Slovenskej esperantskej federácie (SKEF).Organizácie a kluby  na esperanto.sk SKEF organizovala Svetový kongres esperanta 2016, pričom Marček bol na začiatku zodpovedný za prednáškový a umelecký program v rámci organizačného výboru (LKK).

Stano Marček je členom Akadémie esperanta.Členovia a dopisovatelia Akadémie Esperanta

 Redaktor časopisov a revue 
náhľad|vľavo|Marček bol redaktorom revue Esperanto, orgánu Svetového esperantského zväzu (UEA). Na fotografii (v hornom rade, 1. zľava) s ďalšími funkcionármi UEA.
Marček pracuje ako redaktor Juna Amiko (časopis ILEI), Esperanto aktuell (časopis  Nemeckého esperantského zväzu) a od 2013 pomáha s Esperantisto Slovaka (orgán Slovenskej esperantskej federácie), ktorého hlavným redaktorom bol od 1985 do 1995.

V minulosti bol redaktorom revue Esperanto (20022013) (orgán Svetového esperantského zväzu), Esperantista Vegetarano (19821997) a Heroldo de Esperanto (20002001) a spolupracoval s Monato.

 Vydavateľská činnosť 
náhľad|Marček predstavuje svoje učebnice a ďalšie diela
Marček vlastní vydavateľstvo v ktorom vydáva tak predovšetkým svoje vlastné publikácie ale aj publikácie iných autorov.

Medzi jeho diela patrí učebnica Esperanto per rekta metodo, ktorá je (v roku 2014) preložená do 34 jazykov. Tiež je autorom zbierky krížoviek, vzdelávaco-zábavných kníh, zvukových kníh a metodických materiálov. Do slovenčiny preložil a vydal knihu Zamenhofova ulica od Romana Dobrzinského, bol redaktorom a vydal knihu Bona Espero, idealo kaj realo od rovnakého autora.

 Vyučovanie 
náhľad|vľavo|Marček (3. sprava) pravidelne učí na Letnej škole esperanta na Slovensku
V 1977 získal diplom učiteľa esperanta s oprávnením na vedenie kurzov podľa zväzových skúšok u Eduarda Vladimíra Tvarožka a Magdy Šaturovej-Seppovej. Viedol kurzy rôznych úrovní počas detských jazykových táborov SET-Lanĉov a InPaSem v Česku, SELKO, Letnej školy esperanta (SES) na Slovensku, Letné E-kurzy vo Fínsku, Poľsku, Nemecku, Francúzsku (TAKE/IKEF), Švajčiarsku (KCE, La Chaŭ-de-Fonds), Španielsku (Internacia Semajno), Novom Zélande (Oceánsky Kongres) a iných. V 1982 organizoval a riadil Medzinárodný mládežnícky kurz (Internacia Junulara Kursejo) v Bardejove na Slovensku.

Jeho učebnica Esperanto priamou metódou bol preložená do 34 jazykov (v 2014). Je dostupná pre ostatných učiteľov s dodatočnými výukovými materiálmi, napr. obrázky s popisom, nahrávky vzorovej výslovnosti a hudobný album Kantoj por kursoj na zaujatie žiakov.

 Ocenenia 
Za svoju činnosť bol Marček viackrát ocenený rôznymi cenami.

Za  „vyučovanie esperanta, informovanie o Slovensku v prostredí esperantistov“  bol v roku 2008 deklarovaný Esperantistom roku na Slovensku.Esperantisto de jaro, Ago de jaro  na vikio.esperanto.sk V 2010 bol zapísaný do Panteono (Panteón) projektu Edukado.net.

V 2014 mu bola na základe rozhodnutia predsedníctva UEA udelená Cena Deguĉi, známa tiež ako „esperantská cena mieru“ za „dlhodobú činnosť ako učiteľ esperanta v mnohých krajinách a za jeho novinársku činnosť ako redaktor mnohých esperantských časopisov“. Slávnostné odovzdanie sa neuskutočnilo počas verejného vyhlásenia, počas 99. ročníka svetového kongresu esperanta, kvôli neprítomnosti Marčeka, ale počas KAESTu 2014, kde cenu odovzdal Stefan MacGill, vtedajší podpredseda UEA.

 Osobný život 
Stano Marček je ženatý, otec jednej dcéry (narodená v 1980) a jedného syna (narodený v 1983).

 Diela 
 Esperanto priamou meodou. Stano Marček. Ilustrovala Linda Marčeková. Martin: autor, 2006. 110 s. 25cm. ISBN 8096958186. Kompletne ilustrovaný kurz s 22 lekciami, preložená do 34 jazykov.
 DVD Aŭdo-vida konversacia kurso de Esperanto por progresintoj (Audio-vizuálny konverzačný kurz esperanta pre pokročilých). Rozsiahly vzdelávací materiál s 8 lekciami, farebnými obrázkami, stereofónnymi nahrávkami a textovou knižočkou na tlač pre žiakov. Stano Marček. Martin: autor, 2006.
 107 krucenigmoj en Esperanto (107 krížoviek v esperante) Stano Marček. Ilustrovala Linda Marčeková a Stano Markovič. Martin: autor, 2008. 88 s. 27cm. ISBN 9788089312061.
 KD 107 krucenigmoj en Esperanto (DVD 107 krížoviek v esperante). Stano Marček. Ilustrovala Linda Marčeková a Stano Markovič. Martin: autor, 2008. 88 s.

 Referencie 

 Iné projekty 

 Externé odkazy 
 Stano Marček na Ipernity
 Rozhovor som Stanom Marčekom 
 Videozáznam z udelenia Ceny Deguĉi 
 Učebnica Esperanto priamou metódou na webe esperanto.sk

 Zdroj 

Kategória:Slovenskí esperantisti
Kategória:Slovenskí novinári
Kategória:Členovia Akadémie esperanta
Kategória:Slovenskí pedagógovia
Kategória:Slovenskí vydavatelia
Kategória:Esperantská hudba